Moja najboljša noč s knjigo

Najbližji spomin nočnega branja knjige, mi seže v čas osnovne šole. Star sem bil 10 let in obiskoval sem 5 razred. Takrat smo z družino še vedno živeli v dveh stanovanjih nad lokalno Lekarno. Sobo sem si delil z mlajšim bratom, ki je pet let mlajši. Nihče od naju ni imel namizne luči ob svoji postelji in tudi nihče ni mogel spati ob prižgani luči. Tako bi zunanji opazovalec mislil, da knjig ponoči nihče ne bere.

Takrat pa smo v šoli, pri predmetu tehnika in tehnologija, ravno jemali snov elektrika. V svojih tehničnih škatlah je vsak imel komplet žic, žarnice, stikala in baterije. V učnem načrtu je bil namreč tehnični dan izdelave miniaturnega svetilnika. Svetilnik sem izdelal in za njega dobil dobro oceno, a še le, ko sem z njim prišel domov se mi je posvetilo. Svetilnik sem uporabiti za luč pri nočnem branju. Celotnega sem razdrl in ga preoblikoval v kompaktno svetilno sredstvo, ki je imelo edino slabo lastnost, da se je segrevalo in ga je bilo treba na določene intervale ugašati.

V tistem obdobju sem zelo rad bral pustolovske, fantazijske romane, ki so spominjali na stari svet odkritji in raziskovalcev. Knjiga, ki sem jo bral ponoči ob moji svetilki je bilo delo Daniela Defoeja; Življenje in nenavadne prigode pomorščaka Robinsona Crusoea. Knjiga je bila stara. Izdana je bila leta 1966 v Ljubljani s strani ZGP Mladinska knjiga. Bila je prvi letnik, petega razreda in šesta knjiga v zbirki Moja knjižnica. Knjiga je po izgledu majhnega formata, mehke vezave, ki je že malenkost razpadel. Notranjost knjige je bila čarobna. Listi so malenkost porumeneli in imeli so vidno teksturo, zaradi njihove izdelave. Knjiga je oddajala svoj specifičen vonj, vonj po starem, žlahtnem in še nečem, kar je skupaj z toplo rumeno svetlobo ustvarjalo posebno nočno ter bralno atmosfero.

Tako sem Robinsona bral nepretrgoma ponoči, vse do poglavja, ko nastopijo ljudožerci. Dobro se spomnim občutkov, ki sem jih imel ob branju. Bi so tuji, novi, strašljivi in razlog, da sem knjigo takoj prenehal brati. Izkušnja je bila za takrat 10 let starega dečka strašna, in ljudožerci so name v tisti noči prežali iz vseh kotov in lukenj v sobi. Knjig sem odložil v kot s prepričanjem, da je ne bom več bral.

Toda nekaj me je potegnilo nazaj v branje. Pri tem je najbolj zanimivo, da sem že tretji dan bral naprej, a ne podnevi, temveč ponoči ob isti svetlobi luči in istem vonju ter občutku knjige Daniela Defoeja.

-Anže Oblak